Projektas

LIETUVOS RESPUBLIKOS VYRIAUSYBĖ

NUTARIMAS

DĖL VALSTYBĖS INVESTICIJŲ 2015–2017 METŲ PROGRAMOJE NUMATYTŲ 2015 METŲ KAPITALO INVESTICIJŲ PASKIRSTYMO

2015 m. d. Nr.

Vilnius

Vadovaudamasi Lietuvos Respublikos 2015 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 2 punktu ir 8 priedu ir įgyvendindama Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių, patvirtintų Lietuvos Respublikos Vyriausybės nutarimu Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių patvirtinimo“ (toliau – Taisyklės), 251 punktą, Lietuvos Respublikos Vyriausybė nutaria:

1. Paskirstyti Valstybės investicijų 2015–2017 metų programoje numatytas 2015 metų kapitalo investicijas pagal:

1.1. investicijų projektus, kurių planuojama vertė arba sutarties su tiekėjais (prekių tiekėjais, paslaugų teikėjais, rangovais) kaina viršija 10000 tūkst. eurų (1 priedas);

1.2. naujus investicijų projektus, kuriems ankstesnių metų Valstybės investicijų programoje nebuvo skirta valstybės lėšų ir kurių planuojama vertė viršija 1500 tūkst. eurų bei kurių neplanuojama baigti įgyvendinti per dvejus biudžetinius metus (2 priedas).

2. Nustatyti, kad valstybės biudžeto asignavimų valdytojai 2015 metų I ketvirtį panaudotų ne daugiau kaip 15 procentų Valstybės investicijų 2015–2017 metų programoje numatytų 2015 metų kapitalo investicijoms skirti lėšų, išskyrus Taisyklių 252 punkte numatytas išimtis.

Ministras Pirmininkas

Finansų ministras